OpenLLM-France/wikimedia huggingface dataset:
# Andries de Graeff

Andries de Graeff, cavaller de Sacre Imperi Romanogermànic, (Amsterdam, 19 de febrer de 1611 - Amsterdam, 30 de novembre de 1678) va ser un important polític neerlandès, i descendent d'una de les família De Graeff, més important, poderoses i riques d'Amsterdam. Va ser regent i alcalde durant molts anys.

## Família i carrera

El seu pare va ser el Regent i Alcalde d'Amsterdam Jacob Dircksz de Graeff, semisobirà i Senyor de Zuid-Polsbroek i Senyor de Sloten, Osdorp, Nieuwer-Amstel i Amstelveen, i la seva mare Aeltje Boelens Loen. De Graeff i el seu germà Cornelis de Graeff van ser alcaldes d'Amsterdam durant durant l'Edat d'Or neerlandesa. Amb la sobtada defunció de Guillem II d'Orange-Nassau es va convertir en regent i estatúder dels Països Baixos. A mitjan segle xvii va controlar les finances i la política de la ciutat. De Graeff va ser també fundador d'una família de regents que va conservar el poder i la influència per alguns segles, estant molts dels seus descendents ministres. Va ser Senyor d'Urk i Emmeloord, a la província de Flevoland i cavaller del Sacre Imperi Romanogermànic. La seva família va conservar el poder a causa de la celebració de matrimonis entre els seus membres. Així van sorgir llaços estrets entre les famílies De Graeff i Bicker. Andries de Graeff es va casar amb una Bicker.
Després de la mort dels seus nebots Johan i Cornelis de Witt i l'ascens al poder de la Casa d'Orange, Andries i el seu nebot Pieter de Graeff van perdre la seva posició en la política.

### Decret Etern

El 1667, quan Guillem III d'Anglaterra s'acostava a l'edat de 18 anys, al partit pro-Orange va tractar de restaurar al príncep al poder assegurant per a ell els càrrecs d'estatúder i de capità general. Per prevenir la restauració de la influència de la Casa d'Orange, De Graeff, De Witt, Gaspar Fagel i Gillis Valckenier va fer l'emissió del Decret Etern (o Decret Perpetu), que va declarar que el Capità-General o Almirall General dels Països Baixos no podria servir com a estatúder en cap província. A més a més, la província d'Holanda suprimiria el càrrec d'estatúder -d'altres províncies van seguir el seu exemple-.

### Descendència

De Graeff i la seva segona esposa Elisabeth Bicker van Swieten va tenir quatre fills:
* Cornelis (1650-1678)
* Alida (1651-1738)
* Arnoldina (Aertje) (1652-1703)
* Jakob

## Referències

* ↑ «Nederlands adelsboek» p. 15, 1914. [Consulta: 7 març 2016].
* ↑ Andries Bicker (familias De Graeff y Bicker) en DBNL (neerlandès)
* ↑ Jacob Dircksz de Graeff a Historische Geslachtswapens
* ↑ The dutch Republic - It`s Rise, Greatness, and Fall - 1477-1806
* 1 2 3 Andries de Graeff en DBNL
* ↑ «Pieter Vis: Andries de Graeff» (PDF). [Consulta: 7 març 2016].
# Andries Benedetti

Andries Benedetti (Anvers, 1615 ↔ 1618 - 1649 ↔ 1660) va ser un pintor barroc flamenc especialitzat en natures mortes. Són molt poques les dades biogràfiques amb els quals s'explica. Algunes fonts indiquen que podria haver nascut a Parma cap a 1615 o 1618. En qualsevol cas, el 1636 es documenta la seva presència a Anvers com a deixeble de Vincent Cernevael i, dos anys després, de Jan Davidsz de Heem, a qui van ser atribuïts en el passat els quadres de Benedetti, entre ells els tres conservats en el Museu del Prado, fins que van aparèixer algunes natures mortes signades amb l'anagrama "A b fe", amb els quals es va fer possible delimitar els estils del mestre i del deixeble. En 1640 va ser admès com a mestre en el gremi de pintors d'Anvers, on encara romania inscrit en 1649, com a mestre de Jan Baptist Lust. A partir d'aquesta data es perden les notícies segures.

## Notes

* 1 2 Benedetti, Andries en RKD.

## Enllaços externs

* http://www.museodelprado.es/enciclopedia/enciclopedia-on-line/voz/benedetti-andries/?no_cache=1
# Alexander Kamp

Alexander Kamp (danès: Alexander Kamp Egested) (Køge, 14 de desembre de 1993) és un ciclista danès professional des del 2012. Actualment corre a l'equip Tudor Pro Cycling Team. El 2016 i 2022 es va proclamar campió nacional en ruta.

## Palmarès

* 2009
** Medalla d'or a la prova en ruta del Festival olímpic de la joventut europea
* 2010
** Vencedor d'una etapa del Lieja-La Gleize
* 2011
** 1r a la Lieja-La Gleize i vencedor d'una etapa
** 1r als Tres dies d'Axel i vencedor d'una etapa
* 2013
** 1r al Gran Premi de la vila de Nogent-sur-Oise
* 2015
** 1r a la Skive-Løbet
** 1r al Gran Premi Horsens
* 2016
** Campió de Dinamarca en ruta
** 1r al Gran Premi Horsens
* 2017
** 1r al Tour de Loir i Cher i vencedor d'una etapa
** Vencedor d'una etapa de la Volta a Rodes
* 2018
** 1r al Sundvolden GP
** 1r al Lillehammer GP
** Vencedor d'una etapa a la Volta a Noruega
* 2019
** 1r al Circuit de les Ardenes i vencedor d'una etapa
** Vencedor d'una etapa al Tour de Yorkshire
* 2022
** Campió de Dinamarca en ruta
* 2023
** 1r a la Région Pays de la Loire Tour

### Resultats a la Volta a Espanya

* 2020. Abandona (14a etapa)

## Referències

* ↑ «Tudor Pro Cycling Team». UCI. [Consulta: 29 desembre 2022].

## Enllaços externs

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Alexander Kamp a ProCyclingStats
# Allà on els arbres canten

Allà on els arbres canten és un llibre escrit per l'autora Laura Gallego García. Aquest llibre va guanyar el Premi Nacional de la Literatura Infantil i Juvenil concedit pel Ministeri d'Educació, Cultura i Esports l'any 2012. La trama està molt ben pensada on els principals personatges són la Viana, l'Uri i el Llop; on dintre d'aquesta història sorgirà amor, guerra, venjança, victòria, impotència, tristesa...

## Argument

La Viana, filla del duc, està promesa amb el jove Robian de Castellmar. Els dos es coneixen els uneix una relació d'amor i companyerisme.
L'amenaça de guerra imminent fa que els homes del reialme es preparin per al combat i abandonin els castells i les dones. Robian i el pare de Viana marxaran al camp de batalla i la deixaran sola esperant el seu retorn.
La seva vida de color rosa canviarà, però, quan durant la celebració del solstici d'hivern, aparegui en Llop per anunciar a la cort que els bàrbars de les estepes estan a punt d'envair les terres de Nòrtia.
Amb el pas del temps i les males notícies que arriben del front, es veurà obligada a agafar les cordes de la seva vida abandonant les comoditats de la cort. Viana descobrirà si les llegendes que s'expliquen del Gran Bosc són certes.

## Referències

* ↑ «Premios Nacionales de Literatura / Modalidad Literatura infantil y juvenil». Ministerio de Educación, Cultura y Deporte. Arxivat de l'original el 24 de novembre 2010. [Consulta: 30 desembre 2015].

## Enllaços externs

* https://allegir.wordpress.com/2012/12/06/alla-on-els-arbres-canten/
* http://www.llegircruilla.cat/2012/11/alla-on-els-arbres-canten/ Arxivat 2015-05-21 a Wayback Machine.
# Ancenis

Ancenis (en bretó Ankiniz, en gal·ló Anczeniz) és un municipi francès del departament del Loira Atlàntic, a la regió del País del Loira. El 2006 tenia 7.407 habitants. Limita amb els municipis d'Oudon, Saint-Géréon, Couffé, Mésanger, La Roche-Blanche i Saint-Herblon a Loira Atlàntic, Liré i Drain a Maine i Loira.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 3 295 | 2 923 | 2 945 | 3 888 | 3 749 | - | 3 802 | 3 824 | 3 689 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 4 198 | 4 628 | 4 148 | 4 358 | 5 177 | 5 361 | 5 544 | 5 141 | 5 048 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 5 199 | 4 998 | 5 013 | 4 222 | 3 942 | 4 040 | 4 149 | 4 815 | 5 050 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 5 102 | 5 648 | 6 997 | 7 076 | 6 896 | 7 010 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1977-2001 | Édouard Landrain | UDF |
| 2001- | Jean-Michel Tobie | UDF, després MoDem |

## Agermanaments

* Bad Brückenau (Baviera)
* Kirkham (Lancashire)

## Galeria d'imatges

* Els marges del Loira
* La capella de l'antic convent de les Ursulines
* L'antic convent de les Ursulines en rehabilitació
* Les muralles del castell
* L'església Saint-Pierre
* L'ajuntament
# Ape

«Ape» té aquests significats:
* Ape Rotoma, poeta espanyol nascut el 1967
* Ape (Letònia), localitat de Letònia
* Epké, antic regne al modern Benín
* A*P*E, pel·lícula
* APE o Asociación Primatológica Española, associació naturalista d'Espanya
* APE o Monkey's Audio, format de codificació d'àudio sense pèrdues usat per Monkey's Audio
* APE o Aliança contra la pobresa energètica, moviment social que lluita contra la pobresa energètica
Viccionari
# Arborophila

Arborophila és un gènere d'ocells de la subfamília dels rol·lulins (Rollulinae), dins la família dels fasiànids (Phasianidae). Antany eren incloses a l'obsoleta subfamília dels perdicins. Aquestes perdius boscanes viuen als boscos tropicals i subtropicals asiàtics, des de l'Himàlaia fins al sud-est asiàtic i la Xina.

## Taxonomia

S'han descrit 19 espècies dins aquest gènere.
* Arborophila torqueola - perdiu boscana de collar.
* Arborophila rufogularis - perdiu boscana gorja-roja.
* Arborophila atrogularis - perdiu boscana galtablanca.
* Arborophila crudigularis - perdiu boscana de Taiwan.
* Arborophila mandellii - perdiu boscana pit-roja.
* Arborophila brunneopectus - perdiu boscana pitdaurada.
* Arborophila rufipectus - perdiu boscana de Sichuan.
* Arborophila gingica - perdiu boscana de Fujian.
* Arborophila davidi - perdiu boscana de David.
* Arborophila cambodiana - perdiu boscana de Cambodja.
* Arborophila diversa - perdiu boscana de Tailàndia.
* Arborophila campbelli - perdiu boscana de Campbell.
* Arborophila rolli - perdiu boscana de Roll.
* Arborophila sumatrana - perdiu boscana de Sumatra.
* Arborophila orientalis - perdiu boscana carablanca.
* Arborophila javanica - perdiu boscana de Java.
* Arborophila rubrirostris - perdiu boscana bec-roja.
* Arborophila hyperythra - perdiu boscana de Borneo.
* Arborophila ardens - perdiu boscana de Hainan.

## Referències

* ↑ Gill, Frank; Donsker, David; Rasmussen, Pamela. «Pheasants, partridges, francolins» (en anglès). IOC World Bird List Version 12.1.
# Arc de la Vila (Faro)

L'Arc de la Vila (portuguès: Arco da Vila), és un edifici notable de Faro. És obra, d'estil neoclàssic, de l'arquitecte genovès Francisco Xavier Fabri per encàrrec del bisbe Francisco Gomes do Avelar. Està construït sobre una de les portes medievals de les muralles (anteriorment coneguda com a Porta de la Reina). Va ser inaugurat el 1812.
Damunt de l'arc, es troba una fornícula amb la imatge de sant Tomàs d'Aquino, d'origen italià. A l'interior es preserva un portal en arc de ferradura, reobert el 1992 i que correspon a una de les entrades a les muralles àrabs. És l'únic conservat in situ, a l'Algarve.

## Referències

* Lameira, Francisco I. C. Faro Edificações Notáveis. Edição da Câmara Municipal de Faro, 1995.
* Ministeri de Cultura de Portugal (portuguès)
# Arcadia (Florida)

Arcadia és una població dels Estats Units a l'estat de Florida. Segons el cens del 2000 tenia 6.604 habitants.

## Demografia

Segons el cens del 2000, Arcadia tenia 6.604 habitants, 2.289 habitatges, i 1.533 famílies. La densitat de població era de 631,1 habitants per km².
Dels 2.289 habitatges en un 34,3% hi vivien nens de menys de 18 anys, en un 40,9% hi vivien parelles casades, en un 20,1% dones solteres, i en un 33% no eren unitats familiars. En el 25,7% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,22.
Per edats la població es repartia de la següent manera: un 29,2% tenia menys de 18 anys, un 10,3% entre 18 i 24, un 27,2% entre 25 i 44, un 19% de 45 a 60 i un 14,3% 65 anys o més.
L'edat mediana era de 32 anys. Per cada 100 dones de 18 o més anys hi havia 100,5 homes.
La renda mediana per habitatge era de 25.025 $ i la renda mediana per família de 29.593 $. Els homes tenien una renda mediana de 22.518 $ mentre que les dones 18.666 $. La renda per capita de la població era d'11.893 $. Entorn del 20,2% de les famílies i el 25,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arcadia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Arcadia». American Fact Finder. Oficina del Cens dels Estats Units, 12-01-2010.
Viccionari
# Antoni Alabau i Quingles

Antoni Alabau i Quingles (Vic, c. 1730 – Barcelona, 1802) fou un trinitari descalç amb el nom de fra Antoni de Sant Jeroni. Fou el primer a escriure un assaig sobre història vigatana.

## Obres

Les seves obres són:
* Vida del Beat Miquel dels Sants
* Relación de las suntuosas Fiestas de Vic en la Traslación del Santísimo Sacramento
* Relación de las fiestas de la beatificación de San Miguel
Destacats com:
* Representació de la sagrada Passió
* Mort de nostre Senyor Jesucrist

## Bibliografia

* MIQUEL S. SALARICH I TORRENTS I MIQUEL S. YLLA-CATALÀ I GENÍS «Vigatans Il·lustres». Publicacions del Patronat d'Estudis Ausonencs Vic. Núm. 5-6.

## Referències

* ↑ «Antoni Alabau i Quingles». Gran Enciclopèdia Catalana. Barcelona: Grup Enciclopèdia Catalana.
# Arlequí

Arlequí (Arlecchino en italià) és un dels personatges clàssics de la Commedia dell'Arte ('comèdia de l'art'), apareguda a Itàlia al segle xvi, el vestit del qual estava fet de rombes multicolors que, al principi, eren pedaços que representaven la pobresa del personatge, però que, amb el temps, van anar estilitzant-se, fins a esdevenir un vestit bonic i elegant.
El seu nom vindria del rei de Gran Bretanya, Herla (Herla King), o d'un dimoni anomenat Hellequin. Es pensa també en els girs anglesos Hell ('infern') i King ('rei'). Arlequí seria, d'aquesta manera, un personatge nascut de creences populars relatives a l'infern. Va ser molt utilitzat en moltes peces de la Comedia dell'Arte, en què apareixia com un personatge masculí indispensable. La seva funció és la d'un ballet còmic i és conegut pel seu sentit de l'humor. Contràriament a Brighella, fa gala de molt poca intel·ligència; és més aviat ximple, famèlic, crèdul i parsimoniós. Sempre cerca menjar, i per a aconseguir-ne és capaç d'inventar qualsevol estratagema, pirueta o acrobàcia, mentre que la resta del temps el passa a dormir o cercar la manera de fer el mínim esforç possible.
Els arlequins solen anar vestits amb robes de quadres i coberts amb un antifaç o una màscara. L'Arlequí exerceix el rol de servidor humil, com en El servidor de dos amos, de Carlo Goldoni. Pot ser l'enamorat de Colombina, i per tant, un rival de Pierrot. A França, apareix en temps de Molière, en què canvien les seves característiques per a mostrar-lo com un servent ingenu i sensible, com en l'Illa dels esclaus.

## Vegeu també

* Arlequí, obra de Pablo Picasso.
* Arlequí (Joan Abelló).
* Pantalone.
# Discicristats

Els discicristats (Discicristata) és un proposat clade d'eucariotes. Conté els Euglenozoa i els Percolozoa.
S'ha proposat que Discicristata i Cercozoa formin el Cabozoa. Una altra proposta és posar el grup Discicristata amb Jakobida dins el superfílum Discoba.

## Referències

* ↑ Cavalier-Smith T «The excavate protozoan phyla Metamonada Grassé emend. (Anaeromonadea, Parabasalia, Carpediemonas, Eopharyngia) and Loukozoa emend. (Jakobea, Malawimonas): their evolutionary affinities and new higher taxa». Int. J. Syst. Evol. Microbiol., 53, Pt 6, 01-11-2003, pàg. 1741–58. Arxivat de l'original el 2018-06-12. DOI: 10.1099/ijs.0.02548-0. PMID: 14657102 [Consulta: 31 desembre 2014].
* ↑ Cavalier-Smith T «Principles of protein and lipid targeting in secondary symbiogenesis: euglenoid, dinoflagellate, and sporozoan plastid origins and the eukaryote family tree». J. Eukaryot. Microbiol., 46, 4, 1999, pàg. 347–66. DOI: 10.1111/j.1550-7408.1999.tb04614.x. PMID: 18092388.
* ↑ Hampl V, Hug L, Leigh JW, et al «Phylogenomic analyses support the monophyly of Excavata and resolve relationships among eukaryotic "supergroups"». Proc. Natl. Acad. Sci. U.S.A., 106, 10, 01-03-2009, pàg. 3859–64. Bibcode: 2009PNAS..106.3859H. DOI: 10.1073/pnas.0807880106. PMC: 2656170. PMID: 19237557.
# Saules (Saona i Loira)

Saules és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 124 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 146 | 134 | 117 | 110 | 109 | 118 | 124 |
| A partir de 1990: Població sense dobles comptes |||||||

## Referències

Viccionari
# FC Hoyvík

El FC Hoyvík és un club de futbol de la ciutat de Tórshavn, capital de les illes Fèroe. Va ser fundat en 2012 producte de la fusió del FF Giza i del FC Hoyvík (antic). La temporada 2019 va quedar primer de la 2. deild, la tercera divisió de futbol feroesa. El club té la seu a Hoyvík i juga els seus partits a casa a l'estadi Hoyvíksvøllur.

## Història

En la seva primera temporada van jugar a la 2. deild i van acabar tercers, perdent l'ascens per diferència de gols. Els anys 2013 i el 2014 també van acabar tercers, i van aconseguir finalment l'ascens a la segona divisió feroesa (1. deild) el 2015. Van passar tres temporades a la 1. deild, fins que el 2018 van tornar a la 2. deild.
El FC Hoyvík va jugar els seus partits com a local al segon camp de Gundadalur (el Niðari vøllur) fins al juny del 2017, quan es va inaugurar el Hoyvíksvøllur (també anomenat J&K vøllur per motius de patrocini). El primer partit al nou camp va acabar en victòria local per 4-1 davant el TB/FCS/Royn II.
El club inicialment era conegut amb el nom de Giza Hoyvík. Tanmateix, un cop acabada la temporada 2018, va anunciar que canviaria de nom per passar a dir-se FC Hoyvík.

## Palmarès de l'equip masculí

* El Giza-Hoyvík contra el FC Suðuroy el 2012.2. deild (tercera divisió feroesa)
** 2019 (1r)

## Participacions a la lliga feroesa de futbol

| Temporada | Categoria | Pos. | PJ | G | E | P | GD | Pts. | Copa | Màxim golejador (Lliga) |
| 2012 | 2. deild | 3r | 18 | 12 | 4 | 2 | 64–33 | 40 | Primera ronda(1/8) | Poul Kjartan Dam (16 gols) |
| 2013 | 2. deild | 3r | 18 | 13 | 0 | 5 | 50–24 | 39 | Primera ronda (1/8) | Tróndur Arge (7 gols) |
| 2014 | 2. deild | 3r | 18 | 10 | 2 | 6 | 56–27 | 32 | Primera ronda (1/8) | Tróndur Arge (9 gols) |
| 2015 | 2. deild | 2n | 18 | 12 | 1 | 5 | 60–26 | 37 | Quarts de final | Ahmed Keita (16 gols) |
| 2016 | 1. deild | 4t | 27 | 15 | 3 | 9 | 60–40 | 48 | Quarts de final | Ahmed Keita (22 gols) |
| 2017 | 1. deild | 7è | 27 | 9 | 9 | 9 | 50–48 | 36 | Primera ronda (1/8) | Ahmed Keita (11 gols) |
| 2018 | 1. deild | 9è | 27 | 7 | 5 | 15 | 37–49 | 26 | Primera ronda (1/8) | Hugin Ferber (7 gols) |
| 2019 | 2. deild | 1r | 18 | 15 | 2 | 1 | 68–25 | 47 | Ronda preliminar | Hugin Ferber (13 gols) |

## Referències

* ↑ «Hoyvíksvøllur» (en anglès). Nordic Stadiums. [Consulta: 27 gener 2020].
* ↑ «Giza Hoyvík - TB/FCS/Royn II 4 - 1» (en feroès). faroesoccer.com. [Consulta: 27 gener 2020].
* ↑ «Giza Hoyvík skiftir navn (Giza Hoyvík canvia de nom)» (en feorès). in.fo, 15-11-2018. Arxivat de l'original el 2018-11-24. [Consulta: 27 gener 2020].
* ↑ «Giza/Hoyvík surpreende MB fora de casa e avança na Copa» (en portuguès). Faroe Football, 06-04-2015. [Consulta: 27 gener 2020].

## Vegeu també

* Futbol a les Illes Fèroe
# Dolné Semerovce

Dolné Semerovce és un poble i municipi d'Eslovàquia que es troba a la regió de Nitra, al sud-oest del país.

## Història

La primera menció escrita de la vila es remunta al 1268. El poble de Dolné Semerovce va ser fundat l'any 1260 durant el regnat del rei Bel IV.

## Referències

* ↑ Citypopulation.de Estadísticas del distrito de Levice. Consultado el 7 de agosto de 2018.
* ↑ «Dolné Semerovce» (en eslovac). [Consulta: 6 novembre 2021].
# Tifosi

Els tifosi són els seguidors italians d'esdeveniments esportius.
Així es coneixen, per exemple, als aficionats del AC Milan, als de l'escuderia Ferrari de Formula 1, etc.

## Referències

* ↑ «TIFOSI» (en castellà). [Consulta: 7 juliol 2019].
* ↑ «tifoso in "Sinonimi e Contrari"» (en italià). [Consulta: 12 maig 2023].
* ↑ «tifóso in Vocabolario - Treccani» (en italià). [Consulta: 12 maig 2023].

## Vegeu també

* Grup d'aficionats esportius radicals
* Oranjegekte
# Alfons Salart i Roura

Alfons Salart Roura (1899 - 26 de desembre del 1965) va ser director d'orquestra i compositor.
Estudià amb el mestre Enric Granados, i amb 14 anys fou el director d'orquestra més jove d'Europa. Autor entre altres peces de la sardana Tot puntejant (1957), de la cançó L'escarabat bum-bum (1928), el 1929 va fer una versió de l'escarabat bum bum homenatge als campions d'espanya Futbol Club Barcelona, autor també del tango milonga rivadavia i del fox the golden farm. En l'any 1931 fou secretari del Sindicat Musical de Catalunya.

## Referències

* ↑ Agustí Borguñó Pla y Alfons Salart Roure, dos buenos amigos
* ↑ Alfons Salart a la base de dades de la bne
# Dmitri Kombàrov

Dmitri Kombàrov (rus: Дмитрий Владимирович Комбаров; Moscou, 22 de gener de 1987) és un futbolista rus que actualment milita en Spartak Moscou de la Lliga Premier de Rússia.

## Trajectòria

Dmitri es va iniciar jugant al futbol als 4 anys. En 1993 es va unir a l'escola de futbol Spartak-2. Els rumors assenyalen que Dmitri i el seu germans van ser expulsats de l'escola de futbol del Spartak tan bon punt el tècnic de l'equip els va dir que eren incapaços de jugar bon futbol. Els dos germans després es van unir a l'escola del Dinamo de Moscou.
Dmitri va jugar el seu primer partit amb l'equip principal del Dinamo el 19 de juliol de 2005 en el partit contra el Dinamo Bryansk de la Lliga Russa.
El seu germà bessó Kiril Kombárov també juga pel Spartak Moscou com a migcampista.

## Clubs

| Club | País | Any |
| Dinamo Moscou | Rússia | 2005-2010 |
| Spartak de Moscou | Rússia | 2010- |

## Internacional

El 12 de maig de 2014, Fabio Capello, director tècnic de la selecció nacional de Rússia, va incloure a Kombàrov en la llista provisional de 30 jugadors que iniciaran la preparació amb la intenció de la Copa Mundial de Futbol de 2014. El 2 de juny va ser ratificat per Capello en la nòmina definitiva de 23 jugadors.

### Participacions en Copes del Món

| Mundial | Seu | Resultat |
| Copa Mundial de Futbol de 2014 | Brasil | Primera fase |

## Referències

* ↑ «Комбаров Дмитрий Владимирович» (en rus). Sportbox.ru. Arxivat de l'original el 2009-08-09. [Consulta: 7 juliol 2009].
* ↑ «Расширенный список национальной сборной России» (en rus). RFS, 12-05-2014. [Consulta: 12 maig 2014].
* ↑ AFP. «Rússia, sense Pavlyuchenko ni Tarasov». FIFA, 12-05-2014. Arxivat de l'original el 2014-05-13. [Consulta: 12 maig 2014].
* ↑ «Состав национальной сборной России на ЧМ-2014» (en rus). RFS, 02-06-2014. [Consulta: 2 juny 2014].
* ↑ AFP. «Els 23 de Capello». FIFA, 02-06-2014. Arxivat de l'original el 2014-06-04. [Consulta: 2 juny 2014].
# Districte de N'gauma

El districte de N'gauma és un districte de Moçambic, situat a la província de Niassa. Té una superfície de 2.421 kilòmetres quadrats. En 2007 comptava amb una població de 64.049 habitants. Limita al nord-oest amb el districte de Chimbonila, al sud-oest amb la República de Malawi, al sud-est amb el districte de Mandimba i al nord-est amb el districte de Majune.

## Divisió administrativa

El districte està dividit en dos postos administrativos (Itepela i Massangulo), compostos per les següents localitats:
* Posto Administrativo d'Itepela:
** Itepela
* Posto Administrativo de Massangulo:
** Massangulo
** N'gauma:

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].